पुनश्चः कलाम के बारे में मेरा सबसे पसंदीदा अध्याय बहुत शुरुआती है. इसरो में 1994 में जासूसी का एक मामला सामना आया था. यह कहा गया था—और इस पर व्यापक सहमति भी थी—कि इसरो के दो आला वैज्ञानिकों को पाकिस्तानी खुफिया एजेंसी ने मालदीव की दो महिलाओं का इस्तेमाल कर के फांस लिया है और उन दोनों ने पाकिस्तान को रॉकेट से जुड़ी रणनीतिक गोपनीय बातें बता दी हैं. इंडिया टुडे के लिए इस खबर पर काम करते हुए मैंने पाया कि समूची कहानी ही संदिग्ध और कपोल कल्पित है. पत्रिका ने जो स्टोरी प्रकाशित की, उसने केरल पुलिस और गुप्तचर ब्यूरो के संस्करण को पूरी तरह ध्वस्त कर डाला और वैज्ञानिकों को पूरे सम्मान के साथ छोड़ दिया गया. आखिर, उनके ऊपर से मुकदमे वापस ले लिए गए और सुप्रीम कोर्ट ने उन्हें नकद मुआवजे का आदेश दिया. शुरुआत में हालांकि चौतरफा फैल चुकी इस कहानी के खिलाफ जाना काफी तनाव पैदा करने वाला था और उन दिनों तो इंटरनेट नहीं था, फिर भी हमें बहुत गालियां सुननी पड़ी थीं.